CELEX: E2013P0001
Language: sk
Date: 2013-02-13 00:00:00
Title: Žaloba podaná 13. februára 2013 spoločnosťou Míla ehf. proti Dozornému úradu EZVO (Vec E-1/13)

9.5.2013   
            
            
               SK
            
            
               Úradný vestník Európskej únie
            
            
               C 132/13
            
         Žaloba podaná 13. februára 2013 spoločnosťou Míla ehf. proti Dozornému úradu EZVO
   (Vec E-1/13)
   2013/C 132/08
   Spoločnosť Míla ehf., ktorú zastupujú Espen I. Bakken a Thomas Nordby, advokáti z advokátskej firmy Arntzen de Besche Advokatfirma AS, Bygdøy allé 2, 0204 Oslo, Nórsko, podala 13. februára 2013 na Súd EZVO žalobu proti Dozornému úradu EZVO.
   Žalobca žiada Súd EZVO, aby:
   
               1.
            
            
               vyhlásil za neplatný článok 1 rozhodnutia Dozorného úradu EZVO č. 410/12/COL;
            
         
               2.
            
            
               nariadil Dozornému úradu EZVO náhradu trov tohto konania.
            
         
      Právna a skutková podstata veci a právne odôvodnenie:
   
   
               —
            
            
               Žalobca požaduje zrušenie rozhodnutia Dozorného úradu EZVO č. 410/12/COL z 21. novembra 2012 uzavrieť prípad bez začatia konania vo veci formálneho zisťovania, či dotovaný prenájom optických vlákien (predtým prevádzkovaný v mene NATO) v prospech nájomcu, ktorým je Vodafone, treba pokladať za štátnu pomoc.
            
         
               —
            
            
               Napadnuté rozhodnutie sa prijalo ako dôsledok sťažnosti podanej spoločnosťou Míla ehf., týkajúcej sa údajnej neoprávnenej štátnej pomoci, ktorú udelilo Ministerstvo zahraničných vecí na Islande prostredníctvom dotovaného prenájmu na používanie dvoch optických vlákien, ktoré boli predtým prevádzkované NATO-m. V rozhodnutí Dozorný úrad EZVO dospel k záveru, že prenájom medzi obrannou agentúrou Ministerstva zahraničných vecí na Islande a podnikom Og fjarskipti (uvádzaným aj ako „Vodafone“) z 1. februára 2010 na používanie a prevádzku optického vlákna nepredstavoval štátnu pomoc v zmysle článku 61 ods. 1 Dohody o EHP, a túto vec uzavrel bez ďalšieho vyšetrovania.
            
         
               —
            
            
               Žalobca okrem iného tvrdí, že:
               
                           —
                        
                        
                           napadnuté rozhodnutie sa zakladá na nedostatočnom posúdení skutočností a nesprávnom použití príslušnej judikatúry,
                        
                     
                           —
                        
                        
                           Dozorný úrad EZVO nezačal konanie vo veci formálneho zisťovania v prípade poskytnutej pomoci a
                        
                     
                           —
                        
                        
                           Dozorný úrad EZVO neposkytol dostatočné odôvodnenie svojich zistení.